கேள்வி: பூசணி விதை - உணவு வகைகள் பற்றி நீங்கள் என்ன அறிந்துள்ளீர்கள்?
பதில்: File:Pumpkin Seeds.jpg பூசணி விதைகள் மெக்சிகன் உணவு வகைகளில் ஒரு பொதுவான மூலப்பொருளாக வறுத்தெடுக்கப்பட்டு சிற்றுண்டியாக பரிமாறப்படுகின்றன. அவை சூரியகாந்தி விதை போன்று பூசணி விதையும் வணிக ரீதியாக உற்பத்தி செய்யப்பட்டு விற்பனைச்செய்யப்படுகிறது. பூசணி விதைகள் ஆண்டு முழுவதும் கிடைக்கிறது. பெபிடாசு அமெரிக்காவில் இவற்றின் எசுபானியப் பெயரால் அறியப்படுகின்றன. ''குக்குர்பிட்டா'' பேரினத்தை சேர்ந்த பூசணியினை முதன்முதலில் வளர்த்ததற்கான சான்றுகள் 8000-10,000 ஆண்டுகளுக்கு முன்பிருந்தே கிடைக்கின்றன. இது மக்காச்சோளம் மற்றும் சாதாரண அவரை போன்ற பிற பயிர்களின் இனப்பெருக்கம் சுமார் 4,000 ஆண்டுகளுக்கு முன்பே இருந்ததாக கூறுகிறது. பூசணியின் வடிவம், நிறமாற்றங்கள் ''கு. பெப்போ'' சிற்றினத்தில் தேர்ந்தெடுக்கப்பட்ட இனப்பெருக்கம் மூலம் 8,000 ஆண்டுகளுக்கு முன்பே நிகழ்ந்தது என்பதைக் ஆய்வுகள் குறிக்கிறது. பயிர் வளர்ப்பு பற்றிய விவசாய அறிவை வளர்ப்பதற்கான செயல்முறை 5000-6500 ஆண்டுகளுக்கு முன்பே இடையமெரிக்காவில் நடந்தது. இதில் பரங்கிகாய் முதலில் வளர்க்கப்பட்டது. மக்காச்சோளம் இரண்டாவதாகவும், இதைத் தொடர்ந்து பீன்சு, என மூன்று சகோதர பயிர்களும் விவசாய அமைப்பின் ஒரு பகுதியாக மாறின. File:Pumpkin seeds of Chinese origin, photographed in West Bengal, India, on December 2, 2023.jpg மோல் போன்ற சுவைச்சாறு உணவுகளில் இவை ஒரு மூலப்பொருளாக பயன்படுத்தப்பட்டன. இவை மெக்சிகன் எசுபானிய மொழியில் பிபியன் என்று அழைக்கப்படுகின்றன. பூசணி விதைகளால் செய்யப்பட்ட சல்சா, சிகில், பாக் என்று அழைக்கப்படுகிறது. இது யுகதானின் பாரம்பரிய உணவாகும். ஒரு சமையல் கலைஞர் பாணியில் பெபிடாசைப் பயன்படுத்தும் ஒரு மெக்சிகன் சிற்றுண்டி பெபிடோரியா என்று குறிப்பிடப்படுகிறது. லேசாக வறுத்த, உப்பிடப்பட்ட, விதையுறை நீக்கப்படாத பூசணி விதைகள் கிரேக்கத்தில் பிரபலமாக உள்ளன. இசுடைரியன் எண்ணெய் பூசணி விதைகளிலிருந்து பெறப்படும் எண்ணெய் ஆகும். இது நடு ஐரோப்பா மற்றும் கிழக்கு ஐரோப்பா உணவுகளிலும் பயன்படுத்தப்படுகிறது. பூசணி விதைகளை பயன்படுத்தி விதை வெண்ணெயாகவும் தயாரிக்கலாம். பூசணி விதைகளை நடுநிலை ஆல்ககாலில் ஊறவைக்கலாம். பின்னர் இது ஒரு ஈவ் டி வை உற்பத்தி செய்ய வடிகட்டப்படுகிறது.